ระเบียบมหาวิทยาลัยวลัยลักษณ์ระเบียบมหาวิทยาลัยวลัยลักษณ์ว่าด้วยการเทียบโอนหน่วยกิตพ.ศ. ๒๕๔๐[๑] โดยเป็นการสมควรกำหนดระเบียบมหาวิทยาลัยวลัยลักษณ์ว่าด้วยการเทียบโอนหน่วยกิตของนักศึกษามหาวิทยาลัยวลัยลักษณ์อาศัยอำนาจตามความในมาตรา ๑๖ (๒) แห่งพระราชบัญญัติมหาวิทยาลัยวลัยลักษณ์ พ.ศ. ๒๕๓๕ประกอบกับมติสภามหาวิทยาลัยวลัยลักษณ์ ในการประชุมครั้งที่ ๓/๒๕๔๐ เมื่อวันที่ ๙สิงหา ๒๕๔๐ สภามหาวิทยาลัยวลัยลักษณ์จึงออกระเบียบไว้ ดังต่อไปนี้ข้อ ๑ระเบียบนี้เรียกว่า ระเบียบมหาวิทยาลัยวลัยลักษณ์ว่าด้วยการเทียบโอนหน่วยกิต พ.ศ. ๒๕๔๐ข้อ ๒ระเบียบนี้ให้ใช้บังคับตั้งแต่วันถัดจากวันประกาศเป็นต้นไปข้อ ๓ในระเบียบนี้มหาวิทยาลัย หมายถึงมหาวิทยาลัยวลัยลักษณ์สภาวิชาการ หมายถึงสภาวิชาการมหาวิทยาลัยวลัยลักษณ์อธิการบดี หมายถึงอธิการบดีมหาวิทยาลัยวลัยลักษณ์ศูนย์บริการการศึกษาหมายถึง ศูนย์บริการการศึกษา มหาวิทยาลัยวลัยลักษณ์สาขาวิชา หมายถึงสาขาวิชาต่าง ๆ ที่เปิดสอนในมหาวิทยาลัยวลัยลักษณ์ข้อ ๔มหาวิทยาลัยจะพิจารณาการขอเทียบโอนหน่วยกิตให้เฉพาะผู้ที่เข้าศึกษาในหลักสูตรปริญญาตรีเท่านั้นและผู้ที่จะขอเทียบโอนหน่วยกิตได้ จะต้องมีคะแนนเฉลี่ยสะสมจากสถาบันเดิมไม่น้อยกว่า ๒ ในระบบ ๔ และต้องไม่เป็นผู้ที่พ้นสภาพการเป็นนิสิตหรือนักศึกษาเนื่องจากกระทำผิดระเบียบวินัยนักศึกษาข้อ ๕นักศึกษาที่ประสงค์จะขอเทียบโอนหน่วยกิตของรายวิชาในหลักสูตรใดให้ยื่นคำขอต่อศูนย์บริการการศึกษาในภาคการศึกษาแรกที่เข้าศึกษาและมีสิทธิยื่นขอเทียบโอนหน่วยกิตของรายวิชาในหลักสูตรนั้นได้เพียงครั้งเดียวข้อ ๖มหาวิทยาลัยจะพิจารณาเทียบโอนหน่วยกิตให้เฉพาะรายวิชาที่ปรากฏอยู่ในหลักสูตรการศึกษาของสถาบันอุดมศึกษาของรัฐหรือสถาบันอุดมศึกษาเอกชนที่มีหลักสูตรการศึกษา ซึ่งทบวงมหาวิทยาลัยรับรองมาตรฐานเป็นการถาวรและมหาวิทยาลัยเห็นว่ามีมาตรฐานสามารถเทียบเคียงได้กับมาตรฐานของมหาวิทยาลัยข้อ ๗ให้สาขาวิชาที่เกี่ยวข้องกับรายวิชาที่ขอเทียบโอนหน่วยกิตเป็นผู้พิจารณาตามหลักเกณฑ์การเทียบโอนหน่วยกิตของรายวิชาที่มหาวิทยาลัยกำหนดซึ่งรายวิชาที่จะเทียบโอนหน่วยกิตได้นั้นต้องมีเนื้อหาสาระครบถ้วนและมีจำนวนหน่วยกิตเทียบเท่าตามที่กำหนดไว้ในหลักสูตรของมหาวิทยาลัยข้อ ๘รายวิชาที่มหาวิทยาลัยจะพิจารณาเทียบโอนหน่วยกิตให้นั้นต้องเป็นรายวิชาที่ผู้ขอเทียบโอนได้ศึกษาและสอบผ่านมาแล้วโดยได้ระดับคะแนนตัวอักษรไม่ต่ำกว่า Cหรือเป็นรายวิชาที่ได้ศึกษาและสอบผ่านตามระบบการวัดผลระบบอื่นที่ได้ค่าเฉลี่ยเทียบเท่ากันข้อ ๙[๒] มหาวิทยาลัยจะพิจารณาเทียบโอนหน่วยกิตของรายวิชาให้ได้ไม่เกิน๑ ใน ๔ ของหลักสูตรที่ศึกษาอยู่แล้วนั้น ยกเว้นนักศึกษาที่เคยศึกษาในมหาวิทยาลัยมหาวิทยาลัยจะพิจารณาเทียบโอนหน่วยกิตให้ทุกรายวิชาที่ไม่ขัดต่อระเบียบข้ออื่น ๆและรายวิชาที่เทียบโอนหน่วยกิตได้ต้องเป็นรายวิชาที่ศึกษามาแล้วไม่เกิน ๓ ปีนับถึงวันที่นักศึกษายื่นคำร้องขอเทียบโอนหน่วยกิตข้อ ๑๐นักศึกษาที่ได้เข้าศึกษาในมหาวิทยาลัยก่อนระเบียบนี้ใช้บังคับหากประสงค์จะเทียบโอนหน่วยกิตของรายวิชาใดในหลักสูตรที่ตนกำลังศึกษาอยู่จะต้องดำเนินการยื่นคำขอเทียบโอนหน่วยกิตภายใน๖๐ วัน นับแต่วันประกาศใช้ระเบียบนี้ข้อ ๑๑ให้อธิการบดีรักษาการตามระเบียบนี้และให้มีอำนาจออกประกาศเกี่ยวกับวิธีปฏิบัติซึ่งไม่ขัดแย้งกับระเบียบนี้เพื่อปฏิบัติตามระเบียบนี้ข้อ ๑๒ให้สภาวิชาการมีอำนาจวินิจฉัยชี้ขาดและให้ถือว่าคำวินิจฉัยของสภาวิชาการเป็นที่สุดประกาศณ วันที่ ๗ ตุลาคม พ.ศ. ๒๕๔๐เกษม สุวรรณกุลนายกสภามหาวิทยาลัยวลัยลักษณ์ระเบียบมหาวิทยาลัยวลัยลักษณ์ว่าด้วยการเทียบโอนหน่วยกิต (ฉบับที่ ๒) พ.ศ. ๒๕๔๓[๓]มณฑิตา/ผู้จัดทำ๙พฤษภาคม ๒๕๕๔วิภา/ผู้ตรวจ๒ มิถุนายน ๒๕๕๔[๑] ราชกิจจานุเบกษา เล่ม ๑๑๘/ตอนพิเศษ ๑๐๒ ง/หน้า ๑๘/๑๒ ตุลาคม ๒๕๔๔[๒] ข้อ ๙แก้ไขเพิ่มเติมโดยระเบียบมหาวิทยาลัยวลัยลักษณ์ ว่าด้วยการเทียบโอนหน่วยกิต(ฉบับที่ ๒) พ.ศ. ๒๕๔๓[๓] ราชกิจจานุเบกษา เล่ม ๑๑๘/ตอนพิเศษ ๑๐๒ ง/หน้า ๒๑/๑๒ ตุลาคม ๒๕๔๔